jkorsvik/nowiki_second_scrape_merged huggingface dataset:
Nungwi

Nungwi er en fiskerlandsby på nordspissen av hovedøya Unguja i Zanzibar. I flere århundrer har byen vært mest kjent som Zanzibars sentrum for båtbygging, og spesielt for båttypen dhow. Frem til 1990-tallet var lokalbefolkningen kritiske til turisme som næringsvei, og Nungwi var derfor sent ute med å bygge hoteller og annen infrastruktur for turistnæringen i forhold til andre byer i området. I dag har imidlertid byen med sin vakre strand blitt et svært populært turistmål.


== Referanser ==
Mêdog

Mêdog (tibetansk: མེ་ཏོག་རྫོང་, Wylie: me tog rdzong, kinesisk: 墨脱县; pinyin: Mòtuō Xiàn) er et fylke i prefekturet Nyingchi i den autonome region Tibet i Folkerepublikken Kina. 
Det har en befolkning på 9 868 innbyggere i 1999.Elven Yarlung Zangbo renner gjennom dette veiløse fylket, og danner en dyp canyon rundt fjellet Namcha Barwa. Første vei inn i fylket med fast veidekke ble ikke åpnet før i 2010.
Dylket er også kjent under navnet Pemakö.


== Administrative enheter ==
Fylket består av en storkommune og syv kommuner – på kinesisk:

Storkommunen Motuo 墨脱镇
Kommunen Beibeng 背崩乡
Kommunen Dexing 德兴乡
Kommunen Damu 达木乡
Kommunen Pangxin 旁辛乡
Kommunen Jialasa 加拉萨乡
Kommunen Gandeng 甘登乡
Kommunen Gedang 格当乡


== Mêdog forkastningssone ==
Fylket ligger i et seismisk aktivt område kalt Mêdog-forkastningssonen (墨脱断裂带). Den skyldes kollisjonen mellom den indiske plate og den eurasiske plate. Dette utløser stadige jordskjelv. På 1900-tallet er det blitt registrert en rekke større jordskjelv i fylket, hvorav to hadde en momentmagnitude høyere enn 7.


== Referanser ==


== Litteratur ==
Andreas Gruschke: The Cultural Monuments of Tibet’s Outer Provinces: Kham – Volume 1. The Xizang Part of Kham (TAR), White Lotus Press, Bangkok 2004. ISBN 974-480-049-6
Tsering Shakya: The Dragon in the Land of Snows. A History of Modern Tibet Since 1947, London 1999, ISBN 0-14-019615-3


== Eksterne lenker ==
Expédition Tibet : Mai-Juin 2006 i Géoscope, vol. 8 n° 2, s. 5-11
A Real Most of the World (Chinese Academy of Sciences)
Der Bezirk Nyingchi
xinhuanet.com: China starts building highway to its last county without paved road
Dexing

Dexing kan være:

Fylket Dexing i byprefekturet Shangrao i provinsen Jiangxi i Folkerepublikken Kina;
Kommunen Dexing i fylket Mêdog i prefekturet Nyingchi i den autonome region Tibet i Kina.
Vesteraalen Trafikklag

Vesterålens Trafikklag er et tidligere norsk transportselskap som drev offentlig transport i Nordland. Selskapet hadde hovedkontor på Sortland. 
Vesterålens Trafikklag ble stiftet i 1936 under navnet A/L Langøya Biltrafikk. Senere skiftet selskapet navn til Vesterålens Trafikklag AS, før det i 1988 fikk navnet Nordtrafikk AS. Trafikklaget hadde stor betydning for kommunikasjonen i Vesterålen. I 1964 startet de bussruten mellom Sortland og Lødingen og ble en viktig pådriver for utbyggingen av veinettet i området.


== Ledelse ==
Ole Lund Riber var soussjef i trafikklaget fra 1981 til 1987. Da de skiftet navn til Nordtrafikk tiltro Ole Lund Riber stillingen som konsernsjef. 


== Eksterne lenker ==
Offisielle nettsider for Nordtrafikk (Med rutetider)
Latens

Latens (engelsk latency) er et mål på en tidsforsinkelse i et system, og kan ha forskjellige betydninger i forskjellige systemkontekster.


== Kommunikasjonslatens ==


=== I pakkesvitsjede nettverk ===
I pakkesvitsjede nettverk som internett anvendes latens som regel om den tiden det tar fra en pakke sendes til en får automatisk svar (Round-trip time). Dette måles vanligvis i millisekunder. Slik latens kan måles med programmet ping. Typisk er latensen et par millisekunder i lokale nettverk, et par titalls millisekunder mellom datamaskiner i samme land, og et par hundretalls millisekunder mellom datamaskiner i forskjellige verdensdeler.


=== Fiberoptiske kabler ===
Fiberoptiske kabler har svært lav latens, siden signaler overføres med lysfart. Brytningsindeksen til fiberoptiske kabler er omtrent 1.5 (3/2), som betyr at lysfarten i fiberoptiske kabler er omtrent 2/3 av lysfarten i vakuum. Siden lysfarten i vakuum er omtrent 300 km/ms, er lysfarten i fiberoptiske kabler omtrent 200 km/ms. For en distanse på 6000 km (et lavt anslag for kabellengden mellom London og New York), er dermed den teoretiske minimumslatensen (Round-trip time) lik 6000 km / 200 km/ms · 2 = 60 ms. 


=== Satellittkommunikasjon ===
Kommunikasjonssatellitter befinner seg i gjennomsnitt omtrent 36 000 km over havoverflaten i geostasjonær eller geosynkron bane, som innebærer at signaler må reise 72 000 km mellom sender og mottaker. Dette innebærer en minste tur-retur tid på omtrent 72000 km / 300 km/ms · 2 = 480 ms. Dette innebærer imidlertid at både sender og mottaker befinner seg rett under satellitten. Som regel er derfor avstanden signalene må reise enda lengre, og i praksis kommer i tillegg latens forbundet med nettverk på begge sider av satellittkommunikasjonspunktene. Praktisk tur-retur tid på over 1 s er ikke uvanlig.


== Se også ==
Båndbredde
My Little Pony: Vennskap er ren magi

My Little Pony: Vennskap er ren magi (engelsk originaltittel My Little Pony: Friendship Is Magic) er en amerikansk-kanadisk, animert eventyrserie for barn som har gått på kanadisk og amerikansk TV siden 2010. Serien bygger på fortellingene om de fargerike leketøyponniene i de foregående tegnefilmene om My Little Pony som ble produsert for TV i tre omganger på 1980- og 1990-tallet. Foreløpig har det kommet ut åtte sesonger med til sammen 179 episoder, og 65 av dem har blitt oversatt til norsk. Serien er utviklet utviklet etter ideer av den amerikanske animatøren Lauren Faust (født 1974) og produsert i samarbeid med den amerikanske leketøykjeden Hasbro.


== Handling ==
My Little Pony: Vennskap er ren magi handler særlig om enhjøringen «Twilight Sparkle». og hennes venner.
«Twilight Sparkle» studerer magi og er lærling av «prinsesse Celestia», regenten i landet «Equestria». «Twilight» har fått i oppgave av «Celestia» å dra ut for å finne seg venner. Enhjørningen blir sendt til «Ponyville», der hun møter resten av seriens sentrale skikkelser. 
I de to første episodene av hver sesong, og i de to siste episodene av sesong 2, blir det innført en ny skurk som «Twilight» og vennene hennes må bekjempe. De andre episodene i sesongene er korte historier om én eller flere av hovedponniene. 
Hver episode slutter med at «Twilight» skriver et brev til «Celestia» der hun forteller hva hun har lært om vennskap i løpet av episoden.


== Norske stemmer ==
Twilight Sparkle: Cecilie Jørstad, Tiril Heide-Steen
Rainbow Dash: Anniken Marie Nielsen
Applejack: Siri Nilsen
Rarity: Anine Kruse Skatrud
Fluttershy: Stine Skårdal Jensen, Dina Padoin
Pinkie Pie: Hanne Dancke Arnesen
Spike: Lena Meieran
Celestia: Anine Kruse Skatrud
Dissonans Øyvind B. Lyse
Big Mac: Gaute Skjegstad


== Internettpopularitet ==

Den fjerde generasjonen av TV-seriene om de små, vennlige og fargerike ponniene har fått uventet oppmerksomhet på internett. Selv om målgruppen for seriene og leketøysproduktene er jenter fra 4 til 9 år, ble My Little Pony: Vennskap er ren magi tidlig et populært internettmem blant ungdommer og unge voksne, særlig gutter og menn. Det oppstod en ny tilhengerskare som kalte seg bronies, i entall brony, satt sammen av de engelske ordene brothers og ponies. «Broniene» har utviklet seg til en subkultur av tilhengere som dyrker My Little Pony som populærkulturelt fenomen, opprinnelig ment spøkefullt, men siden oppriktig. Kvinnelige fans blir kalt «pegasis», dannet av ordene Pegasus og sisters. De nye tilhengerne arrangerer ponymeets, bronycons og ponycons, treff og messer for «bronier» og «pegasiser». Populariteten blir delvis forklart med at serien handler om vennskap og har klar en appell mot mobbing.


== Referanser ==


== Eksterne lenker ==
(en) My Little Pony: Vennskap er ren magi på Internet Movie Database
Direktoratet for byggkvalitet

Direktoratet for byggkvalitet er et norsk direktorat som forvalter det bygningstekniske regelverket, fører tilsyn med regler om dokumentasjon av byggevarers egenskaper og driver ordningen for sentral godkjenning av foretak etter plan- og bygningsloven. Direktoratet har få oppgaver direkte i byggesaker, som hovedsakelig tilligger kommunene med fylkesmannen som klageinstans.
Før 1. januar 2012 var navnet Statens bygningstekniske etat.


== Organisering ==
Direktoratet for byggkvalitet er organisert med fem avdelinger og en stabsfunksjon:

Avdeling for virkemidler og utvikling
Avdeling for tilsyn og produkter
Avdeling for sentral godkjenning
Avdeling for byggeregler og digitalisering
Avdeling for administrasjon og service
KommunikasjonsstabAvdeling for sentral godkjenning har kontor på Gjøvik. De andre avdelingene har kontor i Mariboes gate 13 i Oslo.


== Referanser ==


== Eksterne lenker ==
Offisielt nettsted
Liste over kulturminner i Trondheim

Liste over kulturminner i Trondheim er en oversikt over fredede og/eller bevaringsverdige bygninger og elementer i Trondheim. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk. 


== Kilder ==
Lista er basert på Riksantikvarens liste over kulturminner, klikkbar lenke til hvert enkelt kulturminne finnes i første kolonne i tabellen.


== Eksterne lenker ==
(en) Cultural heritage monuments in Trondheim – kategori av bilder, video eller lyd på Commons 
Kulturminnesøk hos Riksantikvaren
Gowin Knight

Gowin Knight (født 10. september 1713 i Corringham, Lincolnshire, død 8. juni 1772 i London) var en britisk fysiker. 
I 1745 oppdaget Knight en prosess for å skape sterkt magnetisert stål, som han brukte til å utvikle en kompassnål som var i stand til å fungere med større presisjon. Knight ble hedret i 1747 med den vitenskapelige utmerkelsen Copleymedaljen i anerkjennelse for hans mange prestasjoner. Knight var også den første bibliotekar ved British Museum i London.


== Referanser ==


== Eksterne lenker ==
Capsule biography of Gowin Knight at Science & Society Picture Library website
Gowin Knight entry at the Encyclopædia Britannica Online
Nøkkeldilla Sørensen

Nøkkeldilla Sørensen er en barnemusikal av Jørn Hoel som ble utgitt første gang i 1982. Nøkkeldilla Sørensen ble utgitt på LP i en omarbeidet utgave to år senere. På denne medvirket Harald Heide-Steen jr., Janne Kausland, Øivind Blunck og Dag Vågsås. 


== Kilder ==
Norsk pop- og rockleksikon
HSL 2

HSL 2, en forkortelse for Hogesnelheidslijn 2, er en høyhastighetsbane som går mellom Brussel og Liège i Belgia. Strekningen har en topphastighet på 300 km/t.
Strekningen blir trafikkert av Thalys, ICE og av nasjonale InterCity-tog. De konvensjonelle jernbanestrekningene i Belgia har et annet kjørestrømsystem, derfor må disse togene være i stand til å skifte system for å kunne kjøre gjennom Liège og mellom Leuven og Brussel.


== Linjekart ==


== Eksterne lenker ==
(en) HSL 2 – kategori av bilder, video eller lyd på Commons
Benjamin Robins

Benjamin Robins (født 1707, død 29. juli 1751) var en engelsk vitenskapsmann og militær ingeniør.
Hans foreldre var kvekere som levde i fattige forhold, og som et resultat fikk Robins svært lite formell utdannelse. Etter å ha kommet til London etter råd fra doktor Henry Pemberton (1694–1771), som hadde oppdaget Robins  og hans talenter, studerte han matematikk i London, men snart viet han seg til prosjektering og studiet av festningsverk og militære våpen. Foruten hans vitenskapelige arbeider, tok Robins aktivt del i politikken. Han skrev pamfletter til støtte for opposisjonen til Sir Robert Walpole, og var sekretær for en komité oppnevnt av House of Commons. I 1746 ble Robins tildelt den høyt ansette vitenskapelige utmerkelsen Copleymedaljen. I 1749 ble Robins utnevnt til ingeniør i East India Company i det britiske militæret. Hans verker ble utgitt i to bind i 1761. Robins døde i juli 1751, i en alder av 44 år.


== Referanser ==
Alexander Stuart

Alexander Stuart (født 1673 i Aberdeen, Skottland, død 15. september 1742) var en britisk filosof og fysiker.
Stuart ble uteksaminert fra Marischal College i 1691 med en mastergrad og begynte som kirurg kort tid senere. Han arbeidet som kirurg i London fra 1701 til 1704 og forskjellige steder i Europa mellom 1704 og 1707. Stuart var også stasjonert på britiske skip og mens han var på sjøen skrev han flere opptegnelser av hans mange operasjoner og sendte prøver av nye skapninger til den britiske forskeren Hans Sloane, samt flere rapporter om diverse dyr som ble publisert i det litterære verket Philosophical Transactions of the Royal Society.
Etter hjemkomsten til England i 1708 etter mange år på sjøen begynte Stuart å studere til en medisinsk grad ved Leiden University, og han ble uteksaminert derfra den 22. juni 1711. Han tjenestegjorde som lege for den britiske hæren for en kortere periode før han returnerte til England. Han ble valgt inn som Fellow of the Royal Society i 1714, og i 1719 ble han den første legen som praktiserte ved Westminster Hospital før han ble overført til St. Jørgens Hospital i 1733. I 1728 ble Stuart valgt inn som Fellow of the Royal College of Physicians. Han pensjonerte seg fra lege-yrket i 1736. I 1740 ble Stuart tildelt Copleymedaljen.


== Referanser ==
William Watson

William Watson (født 3. april 1715 i London, død 10. mai 1787) var en britisk lege og forsker.
Watsons tidligste arbeider var innenfor botanikk, og han bidro til å introdusere arbeidene til Carl von Linné og gjorde mye av hans arbeider kjent i England. Watson ble valgt til Fellow of the Royal Society i 1741 og han ble utnevnt til visepresident ved Royal Society i 1772. Watson ble tildelt den  vitenskapelige utmerkelsen Copleymedaljen fra det britiske Royal Society i 1745. 


== Referanser ==


== Eksterne lenker ==
Biography of Benjamin Franklin
Biography of Watson
Biography at Wolfram Research
Oxford Dictionary of National Biography 2004–2005
Egon Bondy

Zbynek Fiser (født 20. januar 1930, død 9. april 2007), mest kjent under pseudonymet Egon Bondy, var en tsjekkisk filosof, lyriker og dikter. Hans dikt ble brukt som sangtekster av bandet Plastic People of the Universe, som ble grunnlagt i 1968, rett før den sovjetiske invasjonen av Tsjekkoslovakia. Selv skrev han mer enn 60 bøker, som i skjul ble utgitt i Vest-Europa under den kalde krigen.Han ble født i Praha som sønn av en general i den tsjekkoslovakiske arméen. Han studerte filosofi og psykologi ved Karlsuniversitetet, hvor han tok eksamen i 1961. Det sies at han brukte det jødisk-klingende pseudonymet «Egon Bondy» som en reaksjon til den voksende anti-semittismen på den tiden. På 60-tallet skrev han dikt og annen litteratur som ble utgitt som samizdat i tidsskriftet Pulnoc («midnatt») som han startet sammen med Ivo Vodsedálek. Selv om han gjennom hele sitt liv var marxist, kritiserte Bondy Sovjetunionens jerngrep på de østeuropeiske landene.Bondy signerte Charta 77 den 1. januar 1977. Den begynte som en reaksjon til den statlige undertrykkelsen av Plastic People of the Universe et år tidligere. I løpet av 1980-tallet trakk han seg tilbake til sin filosofiske virksomhet, og spesialiserte seg i Det fjerne østens tenkning. Efter Berlinmurens fall i 1989 ble Bondy en sterk kritiker av det post-kommunistiske Tsjekkia, som han kalte en «bananrepublikk for de vestlige kapitalistene». I 1993–94 flyttet han til Bratislava i Slovakia som en protest mot oppdelingen av Tsjekkoslovakia, som han mente kun tjente de nyrike kapitalistene i Praha. Han mottok slovakisk statsborgerskap og underviste i marxistisk og buddhistisk filosofi ved Universitetet i Brno. Bondy døde i Bratislava i april 2007. Pavla Jonssonova ved det angloamerikanske universitetet i Praha sa følgende om ham:

«I de sene sytti-årene var unge mennesker så fascinerte over å dele dokumentene fra Charta 77 og å distribuere ulike skrifter fra samizdat-forfattere, det være seg Havel, Vaculik eller Gruasa, men vi var særlig glade i Egon Bondy … for oss den mest spennende karakteren siden han som en revolusjonær filosof og dikter kombinerte alt vi forventet av en helt og en literær helt på det området.»


== Referanser ==


== Eksterne lenker ==
(en) Egon Bondy på Internet Movie Database 
(en) Egon Bondy hos The Movie Database 
(en) Egon Bondy på Discogs 
(en) Egon Bondy på MusicBrainz 
(en) Egon Bondy på AllMusic
Christopher Middleton

Christopher Middleton (født ca 1690, død 12. februar 1770) var en britisk marineoffiser og navigatør. Han ble valgt til Fellow of the Royal Society den 7. april 1737.
Middleton ble tildelt sin første kommando ombord HMS «Furnace» i det britiske Royal Navy den 5. mars 1741. HMS «Furnace» ble ombygget ved Deptford Dockyard og omrigget som en tremastet skip før avreise. I mai 1741 forlot Middleton England ombord HMS «Furnace», ledsaget av en mindre båt, under kommando av kommandør William Moor, og de seilte til Nord-Amerika på jakt etter Nordvestpassasjen til India. Middleton returnerte til England i 1742, der han ble presentert med Copleymedaljen som ble tildelt ham av det britiske Royal Society.


== Referanser ==


== Eksterne lenker ==
(en) Biography at the Dictionary of Canadian Biography Online
(en) «Middleton, Christopher». Dictionary of national biography. 13: 342–343. 1909.
George Edwards

George Edwards (født 3. april 1694 i Stratford i Essex i England, død 23. juli 1773 i Plaistow i Essex) var en britisk naturforsker og ornitolog, kjent som grunnleggeren av britisk ornitologi.

I sine tidlige år reiste Edwards mye gjennom det europeiske fastlandet, studere naturhistorie, og fikk et rykte for sine fargerike tegninger av dyr, særlig fugler. I 1733, etter anbefaling av Hans Sloane, ble Edwards utnevnt til bibliotekar ved The Royal College of Physicians som ligger i London. I 1743 utga Edwards første bind av det litterære verket A Natural History of Uncommon Birds. Dette verket inneholdt over 600 individer i naturhistorie som tidligere har fått lite eller ingen beskrivelse. Han mottok Copleymedaljen i 1750. I 1764 pensjonerte han seg og flyttet til Plaistow, Essex i hvor han senere døde, i en alder av 79 år.


== Referanser ==


== Eksterne lenker ==
George Edwards: The Bedell and his Birds Online exhibition catalogue of the Royal College of Physicians, London.
Animal Base SUB Göttingen Link to digital version of Natural History of Birds
Digital Library for the Decorative Arts and Material Culture Natural History of Birds and Gleanings of Natural History.
Henry Baker

Henry Baker (født 8. mai 1698 i London, død 25. november 1774) var en britisk naturforsker.
I 1740 ble Baker valgt til medlem av Society of Antiquaries og av det britiske Royal Society. I 1744 mottok Baker utmerkelsen Copleymedaljen for sine observasjoner på krystallisering av mikroskopiske partikler i saltvann. Baker var en av grunnleggerne for Society of Arts i 1754 som han i en periode fungerte som sekretær for.


== Referanser ==


== Eksterne lenker ==
Henry Bakers Role In The Development Of the Thick Forests Of Peermade, Kerala, India to Tea Plantations
NM i terrengløp 2011

NM i terrengløp 2011 var en del av NM i friidrett 2011, men ble arrangert som to egne stevner; NM i kort løype og stafetter ble arrangert 9. – 10. april 2011 i Modum kommune, arrangert av Modum Friidrettsklubb, mens NM i lang løype ble arrangert i Trondheim 18. september av Strindheim Idrettslag.


== Resultater, senior ==


=== Kvinner, kort løype ===


=== Kvinner, stafett ===


=== Kvinner, lang løype (6 km) ===


=== Menn, kort løype ===


=== Menn, stafett ===


=== Menn, lang løype (10 km) ===


== Resultater, junior (18-19 år) ==


=== Kvinner, kort løype ===


=== Kvinner, lang løype (4 km) ===


=== Menn, kort løype ===


=== Menn, lang løype (6 km) ===


== Eksterne lenker ==
Resultater, stafetter
Resultater, kort løype
Resultater, lang løype
Scarborough

Scarborough er et stedsnavn som finnes i flere verdensdeler, foruten å være etternavn til en rekke personer.

Scarborough (England), by i England
Scarborough (distrikt), i North Yorkshire i England.
Scarborough Shoals er et europeisk navn på Panatagrevene i Sørkinahavet
Scarborough Fair er en engelsk folkesang, best kjent i versjon med Simon & Garfunkel
Scarborough (Ontario), en by i Ontario i Canada
Abraham Trembley

Abraham Trembley (født 3. september 1710, død 12. mai 1784 i Genève ) var en sveitsisk naturforsker og zoolog. Trembley er best kjent for å være den første til å studere polypper og for å være blant de første til å utvikle eksperimentell zoologi. Trembley kom fra en offisersfamilie fra Genève. Trembley ble tildelt den vitenskapelige utmerkelsen Copleymedaljen i 1743.


== Referanser ==


== Eksterne lenker ==
Animal, Vegetable and Mineral: Natural History books by ten authors Arkivert 29. september 2011 hos Wayback Machine., on-line exhibit, Sheridan Libraries, Johns Hopkins University
Online biography, Institute and Museum of the History of Science, Florence
EasyRisk Manager

EasyRisk Manager er et webbasert risikostyringssystem utviklet av DNV og er nå en del av Synergi Life-porteføljen.


== Historien bak EasyRisk ==
1988:  Første prosjekt mellom Det norske forsvaret, Aérospatiale og DNV
1991:  Versjon 1, opprinnelig kalt «Criticality Management Tool», enbrukerprogram for Windows
2001:  Version 2, første web-baserte versjon
2005:  Versjon 3, harmonisert brukergrensesnitt
2013: Del av DNV Synergi-porteføljen
2014: Co-branded som Synergi Life Risk ManagementDen opprinnelige ideen fra 1988 var å ta tekniske risikometoder (HAZID, HAZOP, FMECA osv.), og se om disse kunne brukes på prosjekter og organisasjoner – et konsept som nå er generelt akseptert.


== Forsvarets bruk av EasyRisk ==
Forsvaret har vært med siden starten på 80-tallet, og har brukt EasyRisk som en naturlig del av sitt prosjektarbeid, beskrevet i Forsvarets Usikkerhetsmanual.


== Anvendelser ==
Programmet kobler risikobildet til en forretningsmodell som kan bestå av eksempelvis:

Organisasjon
WBS – arbeidsnedbrytning
KPI-er – måleområder
Systemer
RBS – "Risk Breakdown Structures"Disse modellene kan igjen være koblet, slik at en kompleks risikomodell kan analyseres.


== Referanser ==


== Eksterne lenker ==
Offisielt nettsted 
DNV·GL
Lennart Breitholtz

Lennart Gunnar Breitholtz (født 8. desember 1909, død 27. mai 1998) var en svensk litteraturhistoriker og forfatter. Breitholtz er forfatter til et par standardverker innenfor litteraturvitenskapen, blant annet Epoker og diktere. vestens litteraturhistorie som har vært på pensumlisten ved blant annet Universitetet i Oslo.
Lennart Breitholtz, født i Vena församling i Kalmar län i 1909, og nedstammer fra en eldre svensk adelsfamilie som begynte på 1200-tallets Visby på Gotland hvor stamfaren kom antagelig på 1230-tallet.
Han tok dr.philos. ved Uppsala universitet i 1944 med avhandlingen Våra första fransk-klassiska dramer: Celsius’ Ingeborg och Dalins Brynhilda. Han var dosent ved samme sted i årene 1949–1960, og deretter professor i litteraturhistorie med poetikk ved Göteborgs universitet i årene 1960-1975.
Breitholtz ble tildelt Svenska Akademiens litteraturpris, Zibetska priset, for sine studier i gustaviansk litteraturhistorie i 1964 og deretter Schückska priset i 1976, også av Svenska Akademien. I 1974 ble det utgitt et festskrift for ham, Text och teater.
Breitholtz var styremedlem for Statens skola för scenisk utbildning i Göteborg i årene 1964–1967 samt innvalgt i 1975 i styret for Kungliga Vitterhets Historie och Antikvitets Akademien.
Først og fremst har hans navn blitt knyttet til det litteraturhistoriske standardverket Epoker og diktere I-II, som han var redaktør av og hvor den første svenske utgaven kom i 1971–1972, og på norsk i 1979. Han sto også bak verket Litteraturens klassiker på 18 bind.


== Bibliografi i utvalg ==
Våra första fransk-klassiska dramer (1944)
Le theatre historique en France jusqu'a la revolution (1952)
Litteraturens klassiker (i utvalg og oversettelse) bind 1–18 (Stockholm 1961 ff) som redaktør
Västerlandets litteraturhistoria (Stockholm 1963–1964) som redaktør
Dagen svalnar... av Edith Södergran – diktanalyser (1968)
Monsieur Bovary och andra essayer (1971)
Epoker och diktare: allmän och svensk litteraturhistoria, bind I og II (1971–1972) som redaktør, på norsk i 1979
Vid medeltidens gryning – Rom under barbarernas svärd (1983)


== Priser (utvalg) ==
1976 – Schückska priset
1964 – Zibetska priset